ધોળા જંકશન ચેમ્બર ઓફ કોમર્સ દ્વારા આજે ભાવનગર જિલ્લા પોલીસ વડાને લેખિત આવેદન આપી જણાવ્યું હતું કે, ધોળાના વેપારીઓને ખોટી રીતે કનડગત થતી રહે છે ગત રાત્રિના ચેમ્બર ઓફ કોમર્સના ઉપપ્રમુખ કનૈયાલાલ વધવાના મોટાભાઇ શંકરભાઇ વધવા ઉપર શખસોએ હુમલો કરી આઇશર સળગાવી માલને નુકશાન પહોંચાડી તોડફોડ કરવામાં આવી હતી જે સંદર્ભે ધોળા જંકશનના દરેક વેપારીઓએ વેપાર-ધંધા બંધ પાળી ઘટનાને વખોડી કાઢી છે.